Source: http://www.jamijarvi.fi/kunta/paatoksenteko/poytakirjat/getfile.php?file=57
Timestamp: 2017-11-21 22:57:39+00:00
Document Index: 5773844

Matched Legal Cases: ['§ 150', '§\t11', '§\t18', '§ 105', '§ 16', '§ 123', '§ 16']

kh25052004
Kunnanhallitus KOKOUSKUTSU	8/2004
Laatimispäivämäärä: 18.05.2004
Aika 25.05.2004	kello 19.00
Käsiteltävät asiat 150 §	KOKOUKSEN LAILLISUUS JA PÄÄTÖSVALTAISUUS	Sivu 161
151 §	PÖYTÄKIRJAN TARKASTAJIEN VALINTASivu 161152 §	TALOUSARVIOEHDOTUKSET V. 2005 JA TALOUSSUUNNITELMAEHDOTUKSET V. 2005- 2007	Sivu 162153 §	HARKINNANVARAISEN RAHOITUSAVUSTUKSEN HAKEMINEN VUONNA 2004	Sivu 163
154 §	KUNNANHALLITUKSEN ILTAKOULUN JÄRJESTÄMINEN	Sivu 164
155 §	TIEDOKSI SAATETTAVAT ASIAT Sivu 165
156 §	PÖYTÄKIRJOJEN TIETOON SAATTAMINEN	Sivu 166
157 §	TILINTARKASTUSPÖYTÄKIRJA VUODEN 2003 TILINTARKASTUKSESTA	Sivu 167
158 §	LOMITUSPALVELUIDEN VALTIONKORVAUS VUODELTA 2003	Sivu 168
159 §	EHDOTUSTEN ANTAMINEN KANKAANPÄÄN KANSANTERVEYSTYÖN KUNTAYHTYMÄN VUODEN 2005 TALOUSARVIOTA JA -SUUNNITELMAA VARTEN	Sivu 169
160 §	OSOITEJÄRJESTELMÄN TÄYDENNYS Sivu 171
161 § TIETOKONEIDEN HANKINTA	Sivu 172
162 §	NUORTEN TYÖLLISTÄMINEN KESÄLLÄ 2004	Sivu 173
163 §	VENEILYKARTAN LAATIMINEN JÄMIJÄRVESTÄ	Sivu 174
164 §	OIKAISUVAATIMUS POLTTOAINEHANKINNOISTA VUONNA 2004
Kunnanhallitus KOKOUSPÖYTÄKIRJA 8/2004
KOKOUSAIKA 25.05.2004	kello 19.00 - 19.55
Jukka Lehtilä	varajäsen
ASIAT §§ 150 - 165
150 §	KOKOUKSEN LAILLISUUS JA PÄÄTÖSVALTAISUUS
151 §	PÖYTÄKIRJAN TARKASTAJIEN VALINTA
Ehdotus: Pöytäkirjan tarkastajiksi valitaan tarkastusvuorossa olevat Enni Lähteenniemi ja Jukka Lehtilä.
152 §	TALOUSARVIOEHDOTUKSET V. 2005 JA TALOUSSUUNNITELMAEHDOTUKSET V. 2005- 2007
Kuntaliiton talousarvio-ohjeet tulevat kuntiin syksyllä. Niiden pohjalta laaditaan kunnan omat talousarvion laadintaohjeet, jotka toimitetaan välittömästi hallintokunnille kun liiton kirje on saapunut.
Ehdotus:	Kunnanhallitus pyytää hallintokuntien alustavat talousarvioehdotukset v. 2005 ja taloussuunnitelmaehdotukset v. 2005 - 2007, 31.08.2004 mennessä.
153 §	HARKINNANVARAISEN RAHOITUSAVUSTUKSEN HAKEMINEN VUONNA 2004
Harkinnanvaraista rahoitusavustusta voidaan kuntien valtionosuuslain 13 §:n mukaan myöntää kunnalle, joka ensisijaisesti poikkeuksellisten tai tilapäisten kunnallistaloudellisten vaikeuksien vuoksi on lisätyn taloudellisen tuen tarpeessa.
Avustukseen on käytettävissä 48.068.000 euroa. Kuntien valtionosuuslain 16 §:n 3 momentin mukaan valtionosuushakemus tulee jättää viimeistään elokuun loppuun mennessä.
Hakemus käsittelyn nopeuttamiseksi kuntia pyydetään toimittamaan ne jo kesäkuun loppuun mennessä.
Ennakkoon jätettyä hakemusta voidaan täydentää elokuun loppuun mennessä.
Ehdotus:	Kunnanhallitus päättää hakea harkinnanvaraista rahoitusavustusta vuodelle 2004 450.000 euroa.
154 §	KUNNANHALLITUKSEN ILTAKOULUN JÄRJESTÄMINEN
Kunnanhallituksen käsittelyyn on tulossa asioita, jotka vaativat iltakoulutyyppistä valmistelua.
Nämä ovat mm. hallintosäännön uudistaminen, valtuuston työn arvioinnin yhteenvedon käsittely ja työstäminen, Jämin kehittämisen eteenpäin vienti jne.
Alustavasti on suunniteltu, että iltakoulu järjestettäisiin Jämin Yritysfoorumissa. Kunnanjohtaja selvittää kokoukseen mennessä milloin ko. tila on vapaana.
Ehdotus:	Kunnanhallitus päättää järjestää kunnanhallituksen iltakoulun Jämin Yritysfoorumissa 30.06.2004 klo 15.30 alkaen. Samassa yhteydessä pidetään myös normaali kunnanhallituksen kokous. Kunnanhallituksen 29.06. 2004 pidettäväksi aiottu kokous näin peruuntuu Jämijärvellä pidettävän Sata-Häme Soi tapahtuman vuoksi.
155 §	TIEDOKSI SAATETTAVAT ASIAT
- Satakunnan luonnonsuojelupiiri: Kallioaineksen oton reunaehdot Satakunnassa
- Satakunnan erityishuoltopiiri: Raportti sosiaaliasiamiestoiminnasta vuodelta 2003
- Suomen kuntaliitto: Kuntakohtainen teemaesite kunnallisvaaleihin
- Suomen kuntaliitto: Kilpailuviraston asfalttikartellista markkinaoikeudelle tekemä esitys ja siihen liittyvät mahdolliset toimenpiteet
- Jämi-Säätiö: Tilinpäätös tilikaudelta 01.01.2003 - 31.12.2003
- Satakunnan taidetoimikunta: Kunnan kulttuuriteko -kiertopalkinto
- Porin Maistraatti: Edunvalvontapalveluiden tuottaminen kunnassa
- Auria: Sonera yritys paikallispuheluhinnasto muuttuu 1.6.2004
- Satakunnan työvoima- ja elinkeinokeskus: Päätös tuen maksamisesta kehittämishankkeelle Yhden luukun tavoitettavuuspalvelu
- Eu-vaalien lopullinen ehdokaslista numeroineen
156 §	PÖYTÄKIRJOJEN TIETOON SAATTAMINEN
- Sivistyslautakunta	06.05.2004
- "Jämi tuotteillaan-tunnetuksi" -hanke, Ohjaus- ja seurantaryhmä	27.04.2004
- Neuvottelu eritysopetuksesta sopimuskuntien kanssa	29.04.2004
157 §	TILINTARKASTUSPÖYTÄKIRJA VUODEN 2003 TILINTARKASTUKSESTA
Vuoden 2003 tilintarkastuksista on tilintarkastaja Risto Pohjanpiirin toimesta laadittu tarkastuspöytäkirja. Liite nro 157.1.
Pöytäkirjaan on koottu vuoden aikana havaitut epäkohdat.
1) merkitä tilintarkastuspöytäkirjan v. 2003 tiedokseen
2) antaa seuraavan vastineen havaituista epäkohdista:
- sijoitustoiminnan perusteiden puuttuminen; kunnanhallitus valmistelee asian siten, että asia on valtuustossa elokuussa
- laskennallinen liikelaitos tuottaa alijäämää; uusi taksa valtuustossa 18.5.2004
- Sammon osakkeet muissa osakkeissa 2 kpl, ei osuustili-ilmoituksessa; osakkeet myyty poistetaan muista osakkeista
- taseessa vanhoja saatavia; tiivistetään saatavien poistoa
- Kiinteistö Oy Jämikeskus puuttuu konsernitaseesta; lisätään seuraavassa tilinpäätöksessä.
158 §	LOMITUSPALVELUIDEN VALTIONKORVAUS VUODELTA 2003
Esityslistan liitteenä on Melan päätös lomituspalveluiden valtionkorvauksesta vuodelta 2003. Liite nro 158.1.
Päätöksen perusteella liian suuresta varauskirjauksesta johtuen joudutaan tililtä 1709 "myyntisaamiset muilta" poistamaan 45.167,37 euroa.
Tilityksessä huomioidut v. 2004 maksetut vuodelle 2003 kohdistuvat palkat yhteensä 7.385,14 euroa kirjataan v. 2004 tuloksi.
1) merkitä lomituspalveluiden valtionkorvauksen v. 2003 tiedokseen
2) poistaa 45.167,37 euroa tililtä 1709 "myyntisaamiset muilta".
Perusturvalautakunta	76 §	11.05.2004
159 §	EHDOTUSTEN ANTAMINEN KANKAANPÄÄN KANSANTERVEYSTYÖN KUNTAYHTYMÄN VUODEN 2005 TALOUSARVIOTA JA -SUUNNITELMAA VARTEN
Perusturvaltk 76 §
Kankaanpään kansanterveystyön ky pyytää jäsenkunnilta perussopimuksen mukaisesti ehdotuksia vuoden 2005 talousarvion ja vuosien 2005-2007 taloussuunnitelman laadintaa varten.
Ehdotuspyynnössä on todettu, että ajankohtainen ja toiminnan kannalta välttämätön pääterveysaseman tilaongelman ratkaiseminen. Erilaisia ratkaisuvaihtoehtoja on tutkittu ja selvitetty, mutta toiminnallisesti kunnollista ja taloudellisesti järkevää vaihtoehtoa ei ole löytynyt. Hallitus on todennut, että paras vaihtoehto on pääterveysaseman laajentaminen, jolloin käyttöön saadaan nykyaikaiset ja tomivat tilat muun toiminnan yhteyteen. Alustavasti suuruudeltaan n. 500 neliömetrin ja kustannuksiltaan 0,75 milj. euron laajennusta on suunniteltu vuodelle 2006, mutta tilojen toteuttaminen mahdollisimman pian jo vuoden 2005 aikana olisi tarpeen. Valtionosuutta hankkeeseen ei ole saatavissa.
Ehdotus: Perusturvalautakunta päättää ehdottaa kunnanhallitukselle esitettäväksi lausuntona seuraavaa:
1. Perusterveydenhuollon talouskehityksen tulee pysyä jäsenkuntien kehityksen tasolla ja kustannusten nousu voi tapahtua henkilöstökulujen nousun suhteessa.
2. Perusterveydenhuollon tulee ottaa vastattavakseen entistä enemmän terveydenhuollon palvelujen järjestämisestä kuntalaisille mukaan lukien erikoissairaanhoidon palvelusten hankkiminen taloudellisesti. Tällöin palveluohjauksen tulee perustua lääketieteellisiin perusteisiin. Palvelut voi järjestää eri tavoin käyttämällä ostopalveluja yksityisiltä palveluntuottajilta sekä muiden sairaanhoitopiirin palveluja.
3. Lasten ja nuorten neuvolapalvelujen järjestäminen tulee toteuttaa kokonaisvaltaisesti mahdollisimman pian ja toimintaan tulee varata riittävä työvoima.
4. Perussopimuksen liiteosan vuodeosastojen hoitopaikkamäärät tulee tarkistaa tämän hetkisen tilanteen mukaiseksi sekä tutkia hoitopaikkavarausten tarkistamista kuntakohtaisesti
5. Pääterveysaseman laajentamista on syytä vielä harkita. Lääkärien vastaanottotilojen lisäämiseksi olisi sen sijaan syytä tutkia lisätilojen hankkimista ulkopuolelta työterveyshuollolle tai muille toiminnoille, jotka voivat sijaita muualla kuin terveyskeskuksessa.
Tekninen lautakunta 105 §	18.05.2004
160 §	OSOITEJÄRJESTELMÄN TÄYDENNYS
Tekn.ltk 105 §
Maanaviljantieltä Leponokkaan johtavaa tietä ei ole osoitejärjestelmässä nimetty tieksi. Tien varteen on valmistunut uusi asuinrakennus, jonka osoiteasia on nykyisellä tiennimikkeistöllä todettu erittäin vaikeaksi järjestää niin, että se palvelisi kaikkia osoitejärjestelmän käyttäjiä.
Päätös:	Päätettiin yksimielisesti nimetä osoitejärjestelmään uusi tie, joka johtaa Maanaviljantieltä Leponokan tilalle.
Ko. tien nimeksi päätettiin Leponokantie ja siihen liittyvät seuraavat osoitteet:
- Harju Simo ja Tuula, kiinteistötunnus 411 0004 0059, Leponokantie 9
- Leponokka Lauri, kiinteistötunnus 411 0003 0014, Leponokantie 62
- Lehtonen Mauno perikunta, kiinteistötunnus 411 0003 0024, Leponokantie 96
Liitteenä 105.1 kartta.
KH 160 §
Kartta liitteenä nro 160.1.
Ehdotus:	Kunnanhallitus merkitsee tiedokseen teknisen lautakunnan päätöksen 18.5.2004 § 105.
161 § TIETOKONEIDEN HANKINTA
KH 161 §
Kyläkouluilla on vain vanhoja ja vielä vanhempia tietokoneita ja lisäksi Tykkööltä hajotti ukkonen ainoan koneen. Siksi on tarpeen saada joka koululle edes yksi ajan tasalla oleva kone. Tarvetta uuteen koneeseen on myös keskuskoululla (kouluavustajan kone), kirjastolla (nettikone) sekä sosiaalitoimessa (päivätoiminta) sekä Jämin markkinointiprojektilla. Viimeksi mainittuun kohteeseen kunta ostaa koneen ja väritulostimen ja vuokraa edelleen projektille. Koululle menevät koneet on hyvä hankkia jo nyt, vaikka koulu juuri päättyykin, jotta ne ovat syksyllä kaikki valmiina ja toiminnassa. Lisäksi ylläpidon kannalta on aina etua, kun on mahdollisimman monta identtistä konetta.
Tarjoukset on pyydetty ja saatu Dell OY:ltä, PC-SuperStore OY:ltä ja Suurimaan Tukku OY:ltä. Halvimman tarjouksen tietokoneista jätti Dell OY ja väritulostimesta Suurimaan Tukku OY.
Ehdotus:	Kunnanhallitus päättää hankkia Dell OY:ltä 6 kpl Dell Optiplex GX270 tietokonetta tarjouksessa mainituin varustein 17" Dell E172FP TFT-näytöllä hintaan 1201,70 euroa/kpl (alv 22 %), yhden ilman näyttöä hintaan 780,80 euroa ja yhden MS Office 2003 Professional -lisenssin hintaan 311,10 euroa. Suurimaan Tukku OY:ltä hankitaan väritulostin HP DeskJet 5150 hintaan 108,58 euroa.
162 §	NUORTEN TYÖLLISTÄMINEN KESÄLLÄ 2004
Tämän vuoden talousarviossa on määräraha 22 nuoren, jotka ovat syntyneet 1985-1989, työllistämiseksi kunnan toimipisteissä kahdeksi viikoksi. Työjaksolta maksetaan palkkaa 170 euroa. Kesätyöhakijoita oli yhteensä 24 henkilöä.
Tämän lisäksi talousarviossa on määräraha tuen myöntämiseksi yrityksille, jotka työllistävät jämijärveläisen, vuonna 1080-1988 syntyneen koululaisen tai opiskelijan vähintään 4 viikon ajaksi. Työajan tulee olla vähintään 6 tuntia/päivä. Tuen suuruus on 340 euroa/kesätyöntekijä. Tukea maksetaan enintään yhden kesätyöntekijän osalta yritystä kohti. Määräraha riittää 14 kesätyöntekijän tukemiseen. Hakemuksia saapui yhteensä 17 kpl, josta hyväksyttäviksi esitettäviä hakemuksia oli 14 kpl. Perusteena hyväksymisesitykselle oli Jämijärvellä toimiva yritys.
Liitteenä 160.1. yhdistelmä kesätyöntekijöistä sekä 160.2.
1. hyväksyä kunnan työllistämiksi kesätyöntekijöiksi kaikki 24 hakijaa, sillä tilikohdan työllistämistukipalkoista säästyy määrärahaa, sekä antaa kunnan eri toimipisteiden tehtäväksi työllistämisen
2.hyväksyä esityksen mukaisesti kesätukien myöntämisen 14 yrityksille .
Merkitään pöytäkirjaan, että kunnanjohtaja Esa Ala-Karvia poistui kokouksesta tämän asian käsittelyn ja päätöksen teon ajaksi todeten itsensä esteelliseksi.
Lisäksi todettiin, että kahden työllistettävän nuoren osalta Jämijärven Osuuspankki oli luvannut maksaa kustannukset ( 2 x 170 euroa).
163 §	VENEILYKARTAN LAATIMINEN JÄMIJÄRVESTÄ
Kalastuskunta on tehnyt suullisen aloitteen veneily-/retkeilykartan saamiseksi Jämijärvestä.
Lounais-Suomen Ympäristökeskus teki muutama vuosi sitten Jämijärvestä luotaukset ja ko. materiaalia voi hyödyntää osittain kartan laadinnassa.
Kartta palvelisi järven virkistyskäyttöä ja lisäisi Jämijärven hyödyntämistä matkailussa.
Ehdotus:	Kunnanhallitus antaa veneilykartan valmistelun teknisen toimiston tehtäväksi.
Teboil Oy on jättänyt oheisen liitteen mukaisen oikaisuvaatimuksen kunnan vuoden 2004 polttoainehankinnoista.
Oy Teboil Ab on edellyttänyt teknistä lautakuntaa oikaisemaan 10.2.2004 tekemänsä päätöksen § 16 ja kunnanhallituksen oikaisemaan § 123 selvityksen tiedoksi saamista koskevan päätöksen.
Tekninen lautakunta on käsitellyt oikaisuvaatimuksensa omalta osaltaan. Liite nro 164.1.
Ehdotus:	Kunnanhallitus ilmoittaa Oy Teboil Ab:lle oikaisuvaatimuksen johdosta seuraavaa:
- kunnanhallitus ei ole käyttänyt teknisen lautakunnan päätöksen § 16 osalta otto-oikeutta, vaan on ainoastaan kunnan hallintoa, taloutta ja toimintaa valvovana viranomaisena pyytänyt päätökseen liittyen lisäselvitystä asiasta
- kunnanhallitus ei ole osallistunut varsinaiseen hankintapäätöksen tekoon vaan on suorittanut ainoastaan kunnan sisäistä valvontaa
- oikaisuvaatimuksen oikea kohde on siten tekninen lautakunta.